ลดค่าฟีปลุกอนุพันธ์
อนุพันธ์เงียบเหงา ตลาดจัดโปรโมชันลดค่าธรรมเนียม 3 เดือนกระตุ้นโบรกเกอร์ &#8220;เอฟไอคลับ&#8221; ลดคอมมิชชันต้นปีหน้า เห็นสัญญาณชะลอ
21 ส.ค. 2554

อนุพันธ์เงียบเหงา ตลาดจัดโปรโมชันลดค่าธรรมเนียม 3 เดือนกระตุ้นโบรกเกอร์ “เอฟไอคลับ” ลดคอมมิชชันต้นปีหน้า เห็นสัญญาณชะลอ
นางเกศรา มัญชุศรี กรรมการผู้จัดการ บริษัท ตลาดอนุพันธ์ (ประเทศไทย) หรือ TFEX ลงนามในจดหมายเวียนถึงสมาชิก (โบรกเกอร์) ลงวันที่ 21 ก.ย. 2553 เรื่องโครงการส่งเสริมการซื้อขายสัญญาซื้อขายล่วงหน้า โดยการให้ส่วนลดค่าธรรมเนียมที่เกี่ยวกับการซื้อขาย ซึ่งรวมค่าธรรมเนียมการซื้อขาย (Trading Fee) และค่าธรรมเนียมการชำระหนี้ (Clearing Fee) เป็นเวลา 3 เดือน นับตั้งแต่วันที่ 1 ต.ค.31 ธ.ค. 2553 สำหรับการซื้อขาย SET50 Index Futures รวมถึง Single Stock Futures (SSF) และ SET50 Index Options
“โบรกเกอร์รายใดมีมูลค่าซื้อขาย SET50 Index Futures ถึง 6 หมื่นสัญญา และมียอดสูงสุดของเดือนนั้นๆ จะได้รับส่วนลดมากถึง 90% ส่วน SSF และ SET50 Index Options จะลดค่าธรรมเนียมให้ทุกราย 50% และหากซื้อขายรวมกันตั้งแต่ 2,000 สัญญา โดยอย่างน้อยประเภทละ 500 สัญญาต่อเดือนไม่ต้องเสียค่าธรรมเนียมเลย” นางเกศรา กล่าว
ด้านนายธนวัฒน์ พานิชเกษม ประธานชมรมผู้ประกอบธุรกิจสัญญาซื้อขายล่วงหน้า (เอฟไอคลับ) กล่าวว่า ชมรมได้มีข้อสรุประหว่างสมาชิกจะลดค่านายหน้าซื้อขาย (คอมมิชชัน) ให้กับลูกค้า และคงโครงสร้างแบบขั้นบันไดแต่ปรับลดตามจำนวนสัญญาซื้อขายที่มากขึ้น คาดใช้ต้นปี 2554
ปัจจุบัน ในสัญญาซื้อขาย SET50 Index Futures สัญญาที่ 15 คิดค่าคอมมิชชันในอัตรา 450 บาทต่อสัญญา ส่วนสัญญาที่621 คิด 350 บาทต่อสัญญา และตั้งแต่สัญญาที่ 21 เป็นต้นไปคิด 250 บาทต่อสัญญา ซึ่งการคิดค่าคอมมิชชันแบบใหม่ หากลูกค้าซื้อขายวันละ 6 สัญญา ก็จะจ่ายค่าคอมมิชชันในอัตรา 350 บาททุกสัญญา ไม่รวมค่าธรรมเนียมที่จ่ายให้ตลาด 50 บาทต่อสัญญา
“ค่าคอมมิชชันใหม่มีผลกับสินค้าทุกชนิด เพื่อกระตุ้นการลงทุน ซึ่งยอมรับว่าการขยายตัวของตลาดขณะนี้ชะลอตัวลง หุ้นคึกคักจึงมีโยกเงินไปลงทุน” นายธนวัฒน์ กล่าว